b'\n_START_ARTICLE_\nSinikka Piippo\n_START_PARAGRAPH_\nSirkka Sinikka Piippo (s. 18. marraskuuta 1955 Helsinki) on suomalainen  kasvitieteilij\xc3\xa4. Piippo on julkaissut yleistajuisia tietokirjoja kasveista ja luonnonl\xc3\xa4\xc3\xa4kinn\xc3\xa4st\xc3\xa4.\n_START_SECTION_\nUra\n_START_PARAGRAPH_\nSinikka Piippo suoritti filosofian tohtorin tutkinnon vuonna 1986 ja on toiminut Helsingin yliopistossa kasvitieteen dosenttina vuodesta 1986. Luonnontieteellisess\xc3\xa4 keskusmuseossa h\xc3\xa4n on ty\xc3\xb6skennellyt vuodesta 1981 l\xc3\xa4htien. Vuonna 1995 h\xc3\xa4net nimitettiin iti\xc3\xb6kasviosaston johtajaksi. Professorin arvo h\xc3\xa4nell\xc3\xa4 on ollut vuodesta 1996 saakka. Piipon erikoisalaa ovat maksasammalet._NEWLINE_Piippo on julkaissut yli 150 tieteellist\xc3\xa4 artikkelia, etenkin bryologiaa koskevia. Lis\xc3\xa4ksi h\xc3\xa4n on kirjoittanut yli 40 yleistajuista artikkelia l\xc3\xa4\xc3\xa4kekasveista.\n_START_SECTION_\nPalkinnot ja kunnianosoitukset\n_START_PARAGRAPH_\nVuonna 2006 kasvitieteen professori Sinikka Piippo on vastaanottanut Suomen tietokirjailijat ry:n 5 000 euron Tietokirjailijapalkinnon, samoin kuin Suomen Elokuva-arkiston tutkija Sakari Toiviainen. Palkinnon perusteina on k\xc3\xa4ytetty sit\xc3\xa4, ett\xc3\xa4 "Piipon teokset ovat kerronnaltaan selke\xc3\xa4\xc3\xa4 ja ulkoasultaan tyylik\xc3\xa4st\xc3\xa4 tietokirjallisuutta".'